હું એવા એકપણ માણસને નથી મળ્યો જે એમ ન કહતો હોય કે કૂતરાં બચકાં નથી ભરતા. હું એવું નથી કહેતો કે તેઓ કરડતાં નથી, તેઓ બચકાં ભરે છે પણ ત્યારે જ જ્યારે તેમને પોતાને ભય હોય અથવા તો કોઈ મારતું હોય. તેઓ ભૂખ અને તરસથી પીડાતા હોય ત્યારે પણ કરડતા હોય છે, કારણે કે તેમને ખોરાક પાણીની જરૂર હોય છે. ગામડાંમાં કૂતરાને જૂની પરંપરા પ્રમાણે ભોજન અને પાણી આપવામાં આવે છે પછી તે પરંપરા હોય કે ધર્મના નામે હોય. ત્યાં માણસ અને પ્રાણી વચ્ચે કુદરતી સંબંધ હોય છે. શહેરોએ તેમને અનાથ કરી નાખ્યા. કૂતરા માટે કોઈ સુરક્ષિત જગ્યા જ નથી. તેઓ ખૂબ જ ખરાબ સ્થિતિમાં રહેતા હોય છે અને મોટાભાગે તો રસ્તા પર જ રહેતા હોય છે અને અનેક વાહનો નીચે કચડાઈને જીવ ગુમાવતા હોય છે. આપણે તેમને એકલા પાડ્યા, તેમને પરેશાન કર્યા, પીડા આપી અને છતાં આપણે તેમને જ દોષ દઈએ છીએ.